Adelės Šiaučiūnaitės trikotažo gamybinis susivienijimas

Adelės Šiaučiūnaitės trikotažo gamybinis susivienijimas – buvusi Lietuvos įmonė, veikusi Kaune ir gaminusi trikotažo gaminius. Susivienijimas veikė Raudonosios Armijos prospekte 255, dabartinėje prekybos centro „Hyper Maxima“ teritorijoje dabar Savanorių pr. 255.

 Istorija 

Įmonė įkurta 1928 m. pavadinimu „Silva“. Antrojo pasaulinio karo metu įmonė stipriai nukentėjo, bet po karo greitai buvo atstatyta. 1958 m. sujungus fabrikus „Jėga“ ir „Trikotažas“ įkurta stambi įmonė, pavadinta A. Šiaučiūnaitės trikotažo fabriku.Adelės Šiaučiūnaitės vardo trikotažo fabrikas  (architektūros objektai) 1975 m. gamykla sujungta su „Trikotažo“ ir „Audimo“ gamyklomis ir susivienijimas pavadintas komunistės Adelės Šiaučiūnaitės vardu.Istorija  Susivienijimas turėjo savo laikraštį „Atšvaitai“, gyvavo futbolo klubas FK Silva Kaunas. Po nepriklausomybės atkūrimo susivienijimas buvo panaikintas ir susikūrė atskiros įmonės: AB „Silva“, „Silvos trikotažas“, AB „Kelmės trikotažas“, AB „Pakaita“, AB „Trikotažas“ (vėliau – AB „Trys sezonai“), UAB „Tributum“, UAB „Omniteksas“ ir UAB „Kauno tekstilė“.

 Literatūra 
 Šiaučiūnaitės trikotažo gamybinis susivienijimas. Lietuviškoji tarybinė enciklopedija. 10 tomas, S. 563–564

 Šaltiniai 

Kategorija:Kauno įmonės
Kategorija:Buvusios Lietuvos įmonės
Kategorija:Tarpukario Lietuvos įmonės